Conrad Casas reivindica el paper de les Comunitats de Pràctica com a aglutinadores dels professionals de Salut Pública dispersos pel territori
Conrad Casas (a l'esquerra) amb Daniel Giménez Roig, responsable de Gestió del Coneixement de l'ASPCAT
Conrad Casas va exercir de Cap del servei d'estratègia i coordinació de polítiques de salut pública de l'ASPCAT, entre 2014 i 2017, i avui és el Sub-director Regional de Salut Pública al Camp de Tarragona i Terres de l'Ebre.
Manté que les Comunitats de Pràctica (CoP), nascudes fa 10 anys per iniciativa professional en el si de l'Agència, representen una de les fortaleses de la institució i, alhora, juguen un paper fonamental com a elements d'innovació i canvi cultural.
Digui'm 3 àmbits de l'ASPCAT que s'hagin enfortit gràcies a l'acció de les Comunitats de Pràctica.
Al llarg d'aquest 10 anys, les CoP han generat més de seixanta documents d'aplicació en diferents àmbits funcionals concrets però també transversals.
L'àmbit funcional on s'han produït més documents ha estat el de la protecció de la salut.
És lògic que hagi estat així; recordem que les primeres CoP es constitueixen amb professionals veterinaris i que el col·lectiu de professionals de protecció de la salut és el més nombrós que té l'Agència, amb un àmbit competencial molt ampli en matèria de control alimentari i ambiental i que està distribuït per tot el territori.
Seguirien els àmbits de promoció de la salut i els relacionats amb el creixement professional: competències emocionals, Erasmus del coneixement,...
En aquests àmbits el treball col·laboratiu en CoP ha estat un element importantíssim per establir vincles entre els professionals dispersos en el territori, per fer aflorar el seu coneixement i compartir-lo, tot donant resposta a necessitats del dia a dia que com a organització no acabàvem de resoldre.
Últims dies per afegir-se als equips que treballaran les propostes de les CoP per al 2019
Les 17 propostes sorgides del Mercadillo del Coneixement de les Comunitats de Pràctica (CoP) de l'ASPCAT estan obertes a la incorporació de nous integrants fins el pròxim 30 de gener.
Aquell dia se celebrarà el Moment Zero de les CoP, que marca el tret de sortida de l'any per a aquesta iniciativa de treball col·laboratiu que temporada rere temporada aporta solucions innovadores i pràctiques per al dia a dia de les persones que treballen a les administracions públiques.
Els projectes plantejats enguany contemplen des d'una guia d'inspecció dels allotjaments infantils i juvenils que dona continuïtat al grup de treball impulsat la temporada passada des de Catalunya Central fins a propostes inèdites, com el grup anomenat "L'Administració escolta?", que es planteja crear un canal de comunicació interna que garanteixi una bona relació entre l'Administració i el territori.
Els 17 grups estan oberts a aportacions de persones que desenvolupin l'activitat professional dins i fora de l'ASPCAT, tant si ho fan en l'àmbit de l'administració pública com des de l'empresa privada.
Les CoP despleguen, des de fa més d'una dècada, una activitat intensa de debat, reflexió i acció entorn dels procediments que articulen l'acció dels tècnics de diverses àrees de l'Administració pública.
Amb el suport a aquests grups d'intercanvi de coneixement l'Agència de Salut Púlbica impulsa l'ús d'eines que la societat de la informació posa a l'abast de tots els professionals i l'intercanvi de coneixements que promouen la millora contínua, l'eficiència en l'ús dels recursos i l'aprenentatge individual i organitzacional.
Si voleu apuntar-vos a algun dels treballs proposats poseu-vos en contacte amb la persona que impulsa la idea.
Trobareu la seva adreça de correu a la fitxa del projecte corresponent.
Durant aquests 10 anys, les Comunitats de Pràctica han generat un gran nombre de documents de suport que ja són referències útils per al dia a dia de molts professionals.
Aquests són només alguns dels productes generats per la xarxa de treball col·laboratiu que representen les CoP.
En actiu des del 2010, la CoP sobre educació en higiene alimentària elabora materials didàctics pensats per a alumnes d'entre P5 i l'educació secundària.
El document 2014-2015 incorpora una presentació de promoció de consum de fruita i verdura fresques i el joc interactiu "Fem una macedònia?", elaborat per la Diputació de Barcelona.
A l'última temporada la CoP Organitzacions saludables va treballar una intervenció específica de ioga.
Es buscava, entre d'altres, definir, implementar i avaluar un programa pilot de ioga a l'entorn laboral per fomentar organitzacions saludables.
El grup va aplicar una intervenció durant tres mesos, en la qual van assistir-hi una mitjana de 22 participants.
Desenvolupada l'any 2009, aquesta CoP va explorar les possibilitats de l'administració electrònica i va elaborar un pla pilot en què es definien quatre projectes d'ús de la signatura electrònica i de les plataformes de comunicació interadministratives.
Durant 3 temporades, aquest grup de treball ha elaborat una eina de suport per avaluar l'eficàcia i la idoneïtat del binomi temps/temperatura utilitzat per les indústries alimentàries en el procés productiu on aquests paràmetres resulten rellevants per garantir la seguretat alimentària.
Al llarg de 2008, aquesta Comunitat de Pràctica va estudiar la degradació de l'oli utilitzat per fregir.
El treball analitza el perill de contaminació dels aliments per olis degradats i proposa mesures preventives per evitar-lo.
Les primeres CoP es van constituir amb professionals veterinaris d'escorxadors.
Aquests grups han dut a terme una activitat intensa al voltant de les activitats relacionades amb aquest àmbit.
S'han elaborat manuals específics per diverses espècies, i també s'han recollit les actuacions dels veterinaris oficials en cas d'avaria d'una línia de porcí.